Mata masu gyaran fanfo a Nijar | Himma dai Matasa | DW | 29.06.2016
Mata masu gyaran fanfo a Nijar
A Jamhuriyar Nijar mata matasa ne suka mai da hankali ga aikin gyaran fanfo a wani mataki na dogaro da kai,wanda kuma tuni suka samu karbuwa daga al'umma.
Kokarin gyaran fanfo domin samun tsabtataccen ruwan sha
Ita dai Hajara Mamoudou mai kimanin shekaru 19 a duniya, ta bawa mutane da dama mamaki kasancewarta matashiya mai karancin shekaru wadda kuma ta shiga yin wannan aikin don raba kanta da zaman banza. To sai dai matsalar da mafi yawan mata masu aikin hannu ke fuskanta daga wasu mutane shi ne kyama da ma nuna cewa matan wannan aikin bai kamace su ba inji Harunnan Kimba shugaban masu gyaran fanfo.
Duk da irin kashedin da wasu mutanen ke yi ga Hajara da ma sauran matan da ke da niyar shiga wannan aikin da cewa aikin maza ne, hakan bai hanata bayyana irin ci-gaban da take ganin ta samu a cikin wannan aikin. Tuni dai wasu manazarta suka fara kira ga sauran mata da su yi koyi da Hajara domin suma su zamo masu dogaro da kansu.
Rahoto kan mata masu gyaran fanfo a Nijar.
Mawallafi Ramatou Issa Wanke / LMJ
Muhimman kalmomi Jamhuriyar Nijar, Doso, Mata, Gyaran Fanfo
Permalink https://p.dw.com/p/1JFvR
Dokar matakan kariya na ababen hawa a birnin Yamai 02.10.2018
A Jamhuriyar Nijar a wani mataki na kawo karshe haddura musamman a manyan birane dokar matakan kariya da hukumomin yankin Yamai suka kaddamar ta samu karbuwa daga wasu yayin da wasu kuma dokar ta zo masu a karkace.
Nijar: Mata cikin aikin dogaranci 10.09.2018
Shirin Abu Namu na wannan makon ya yi tattaki ne zuwa Jamhuriyar Nijar domin tattaunawa da matan da suka kasance dogarai a fadar sarkin Dogarawa na cikin jihar Tahoua.
Sabon tsarin yakar Maleriya a Nijar 18.10.2018
A Jamhuriyar Nijar an kaddamar da sabon tsarin yaki da cutar zazzabin cizon sauro wato Maleriya, wanda shugabannin kasashen Afrika suka bullo da shi.